Tres professores de la Universitat de València reben la Distinció al Mèrit Acadèmic i Professional 2025 de l’Ajuntament de Casinos

## Tres professores de la Universitat de València reben la Distinció al Mèrit Acadèmic i Professional 2025 de l’Ajuntament de Casinos

D’esquerra a dreta, María Vidagany Murgui (UJI), Iris Usach Pérez (UV), Isabel Vidal Esteve (UV), M. José Murgui García (UV) i Ana Nieves Escribá Pérez (VIU).

Les professores Isabel Vidal Esteve, Iris Usach Pérez i Maria José Murgui García han rebut la Distinció al Mèrit Acadèmic i Professional 2025 que concedeix l’Ajuntament de Casinos amb motiu del 182 aniversari del naixement del municipi.

Casinos reconeix les professores de la Universitat de València per la seua dedicació a la docència i a la investigació dins de la seua àrea de coneixement. Així, es destaca d’Isabel Vidal l’excel·lent trajectòria acadèmica en l’àmbit universitari com a professora del Departament de Didàctica i Organització Escolar de la Universitat de València i la seua contribució al coneixement científic dins d’aquesta àrea, on ha obert línies d’investigació en matèria d’atenció a la diversitat, la inclusió educativa, la gamificació i l’ús de tecnologies digitals en contextos escolars. 

D’Iris Usach, professora del el Departament de Farmàcia i Tecnologia Farmacèutica i Parasitologia de la Facultat de Farmàcia, l’Ajuntament reconeix el seu compromís amb l’excel·lència en aquesta àrea del coneixement, a més de ser un referent acadèmic i professional i un model d’entrega a la docència i a la investigació de la farmacocinètica, el metabolisme de medicaments i la nanotecnologia com a estratègia en el tractament de malalties.

L’Ajuntament reconeix també l’excel·lent trajectòria acadèmia en l’àmbit universitari de la professora María José Murgui, del Departament d’Anàlisi Econòmica de la Universitat de València, així com la seua contribució al coneixement científic dins de l’àrea de l’Economia, tant a nivell nacional com internacional.

Durant l’acte també s’han reconegut les trajectòries acadèmiques i investigadores de les professores Maria Vidagany, de la Universitat Jaume I de Castelló (UJI),  i la d’Ana Nieves Escribá, de la Universitat Internacional de València (VIU).

L'Ajuntament concedeix aquesta distinció cada any dins dels actes de l’aniversari del naixement de Casinos com a Poble. Des de 1992 se celebra aquesta festivitat per a commemorar que el dia 15 de maig de 1843, Juan Rocher i Visiedo, primer alcalde de Casinos, va aconseguir la independència de Llíria, aconseguint així el terme municipal i formant el primer ajuntament propi.

Arxivat en:

, Premis i distincions
, Reconeixements externs

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar